**Ante Kovačić, U registraturi**

**I. KOMPOZICIJA (uokvirena)**

**Podcrtanim sintagmama odredite gramatičku vezu među sastavnicama i vrstu sintagmi, a osjenčanim rečenicama vrstu prema sastavu.**

Na početku se romana donosi neobičan okvir unutar kojega se pripovijeda priča o životu Ivice Kičmanovića. U registraturi, koju vodi ostarjeli činovnik Ivica Kičmanović, razgovaraju prašnjavi spisi. Registar, najvažniji spis, vodi glavnu riječ i stišava sukobe između spisa. Za riječ se javlja životopis Ivice Kičmanovića koji se nalazio u registratorovu stolu. Objašnjava drugim spisima da želi govoriti jer je registrator napisao: *Svemu bit će kraj*. Dobiva riječ i tako započinje radnja romana u čijemu je središtu životni put Ivice Kičmanovića. Kronologija se nekoliko puta prekida i vraća u registraturu. U tim dijelovima romana upoznajemo Ivicu kao činovnika i propala čovjeka koji više ne pripada ni selu ni gradu. Na kraju romana Ivica Kičmanović namjerno zapali registraturu te svi skupa pogibaju u požaru.

|  |  |  |
| --- | --- | --- |
| **sintagma** | **gramatička veza** | **vrsta sintagme** |
| neobičan okvir | sročnost | odredbena (atributna) |
| priča o životu |  |  |
| ostarjeli činovnik |  |  |
| stišava sukobe |  |  |
| želi govoriti |  |  |
| radnja romana |  |  |
| put Ivice Kičmanovića |  |  |
| nekoliko puta |  |  |
| vraća u registraturu |  |  |
| ne pripada selu |  |  |
| namjerno zapali |  |  |
| pogibaju u požaru |  |  |

**REČENICE**

1. Za riječ se javlja životopis Ivice Kičmanovića koji se nalazio u registratorovu stolu.
2. Objašnjava drugim spisima da želi govoriti jer je registrator napisao: *Svemu bit će kraj*. (Pripazite, ova je rečenica mnogostrukosložena).
3. Kronologija se nekoliko puta prekida i vraća u registraturu.

**II. TEMATSKA RAZINA ROMANA**

**U priloženom je tekstu u svakoj rečenici ponuđen jedan par riječi u kojem je jedna normativno pogrešna, a druga pravilna. Podcrtajte (ili nekako drugačije označite) onu normativno pravilnu.**

U prvom je planu sudbina nadarenoga seoskog dječaka Ivice Kičmanovića koji je s/sa sela došao u grad na školovanje.

Prateći njegov život, pisac prikazuje hrvatsko/Hrvatsko društvo u drugoj polovici 19. stoljeća, s posebnim naglaskom na tragičnoj sudbini hrvatskoga intelektualca seoskoga podrijetla/porijekla koja pokazuje kako prijelaz/prijelaz iz seljaštva do gospode vodi u patnju, poniženja i konačan slom.

Kovačić se kritički odnosi prema hrvatskoj stvarnosti. U središtu su njegova/njegovog interesa sukob sela i grada, a taj je odnos prikazan crno-bijelom / crno – bijelom tehnikom. Gradska je sredina prikazana kao leglo nemorala, dok je bez obzira na svijest/svjest o procesu raslojavanja patrijarhalnoga hrvatskog sela i težinu seoskoga života, rodno Hrvatsko zagorje / Hrvatsko Zagorje opisano lirskim tonovima, osjeća se prisnost i toplina u prikazu Ivičinog/Ivičina djetinjstva.

Ivičina razapetost između sela i grada (idiličnoga/idilićnoga djetinjstva na selu i životne sudbine u gradu) očituje se i u njegovoj razapetosti između dviju žena: Ančice/Anćice i Laure.

**III. NAČELO KRITIČNOSTI**

Kovačić je hrvatski realist koji je obradio najviše društvenih problema svoga vremena i dao snažnu društvenu kritiku, pogotovo u slici grada: sukob sela i grada, raslojavanje patrijarhalnoga hrvatskog sela, slika grada kao legla nemorala i pokvarenosti, razaranje tradicionalnih moralnih i obiteljskih vrijednosti, odlazak seljaka u grad gdje postaju sluge, propadaju ili pak postaju pogospođeni seljaci, pojava zelenaštva u selu, novac kao mjerilo vrijednosti i životnoga uspjeha.

**Podcrtanim riječima odredite vrstu (imenica, pridjev, zamjenica...).**

|  |  |  |  |  |
| --- | --- | --- | --- | --- |
| koji | najviše | svoga | dao | u |
|  |  |  |  |  |
| raslojavanje | tradicionalnih | gdje | ili | pak |
|  |  |  |  |  |

**IV. FABULA**

**Podcrtanim riječima odredite službu u rečenici (subjekt, predikat, objekt...).**

Fabula ne teče linearno: u romanu se izmjenjuju sadašnjost glavnoga lika s njegovim sjećanjima, realističke epizode s romantičarskim elementima, realistički likovi s romantičarskim, pa čak i bizarnim likovima (npr. baba Huda). U razvijanju fabule Kovačić se koristi postupcima karakterističnim za realizam i naturalizam. Koristi i postupke preuzete iz trivijalne književnosti: tajne iz prošlosti likova, spletke, trovanja, otmice, tajanstvene dobročinitelje i sl.

|  |  |  |  |  |  |
| --- | --- | --- | --- | --- | --- |
| fabula | linearno | se izmjenjuju | lika | realističke | baba |
|  |  |  |  |  |  |
| fabule | se koristi | postupcima | preuzete | iz prošlosti | spletke |
|  |  |  |  |  |  |

**V. STILSKA OBILJEŽJA**

**U priloženom tekstu nedostaju pojedine riječi. Dopunite ih riječima (u odgovarajućem obliku) koje su ponuđene ispod teksta.**

*U registraturi* nije tipičan \_\_\_\_\_\_\_\_\_\_\_\_\_\_\_\_\_ roman. U njemu se isprepleće nekoliko stilskih obilježja. **Realistički sloj** romana bavi se analizom \_\_\_\_\_\_\_\_\_\_\_\_\_\_\_\_\_ stvarnosti, problemom društvenoga morala, ukazivanjem na društvenu \_\_\_\_\_\_\_\_\_\_\_\_\_\_\_\_\_\_\_\_\_. U njegovu je središtu lik Ivice Kičmanovića. Ivičinu sudbinu određuje \_\_\_\_\_\_\_\_\_\_\_\_\_\_\_\_ žena Laura, a uvođenjem Laure i likova povezanih s njezinim \_\_\_\_\_\_\_\_\_\_\_\_\_\_\_\_\_ i odrastanjem, u romanu se pojavljuju \_\_\_\_\_\_\_\_\_\_\_\_\_\_\_ elementi: \_\_\_\_\_\_\_\_\_\_\_\_\_\_\_\_\_ podrijetlo, trovanja, \_\_\_\_\_\_\_\_\_\_\_\_\_\_\_\_\_\_\_ utjecaj na ostale likove, odmetništvo i sl.

\_\_\_\_\_\_\_\_\_\_\_\_\_\_\_\_\_\_ sloj romana vidljiv je u motivaciji Laurina lika: njezini postupci rezultat su očeve \_\_\_\_\_\_\_\_\_\_\_, odnosno podrijetla (\_\_\_\_\_\_\_\_\_\_\_\_\_\_ motivacija). I u prikazu \_\_\_\_\_\_\_\_\_\_\_\_\_ scena (npr. seoske \_\_\_\_\_\_\_\_\_\_\_\_\_\_\_\_\_) Kovačić unosi elemente naturalizma.

Odstupanjem od \_\_\_\_\_\_\_\_\_\_\_\_\_\_\_\_\_ prikaza zbivanja, \_\_\_\_\_\_\_\_\_\_\_\_\_\_\_\_\_\_ odnosom prema vremenu, neobičnom \_\_\_\_\_\_\_\_\_\_\_\_\_\_\_\_\_\_ kompozicijom Kovačić se udaljio od realizma i približio \_\_\_\_\_\_\_\_\_\_\_\_\_\_\_\_\_\_\_\_\_.

modernizam, krv, fatalna, kronološki, sudbinski, subjektivni, društvena, romantičarski, naturalistički, realistički, biološka, nepravda, tučnjava, tajanstveno, masovna, uokvirena, podrijetlo

**VI. LIKOVI**

**Podcrtanim imenskim riječima odredite padež.**

U romanu se pojavljuju likovi iz dviju sredina s kojima je Ivica povezan: seoske i gradske. Posebno su satirično ocrtani likovi koji su iz seoske sredine došli u grad, a onda se pogospodili i s prezirom se odnose prema sredini iz koje su potekli.

O Kičmanoviću se ne može govoriti kao aktivnom liku: njegov životni put ne određuje on sam, već sudbina (Laura) i društveni odnosi (tuđom voljom poslan je u gradsku sredinu). Ironično je nazvan *kičmanovićem* među beskičmenjacima.